দুই দলের ব্যানারে জোর টক্কর, সিঙ্গুর থেকে বিজেপিকে নিশানায় সরব মন্ত্রী বেচারাম মান্না

পাপ্পু সাঁতরা, হুগলি: ভোটার লিস্টে (Voter List) কারচুপি ও সাম্প্রদায়িক দাঙ্গার মাধ্যমে রাজ্যে ক্ষমতায় আসতে চাইছে বিজেপি (Bjp), সিঙ্গুর (Singur) থেকে সরব হলেন রাজ্যের মন্ত্রী বেচারাম মান্না (State Minister Becharam Manna) । বিধানসভা (Assemble) নির্বাচন (Election) এখনও এক বছর দেরি থাকলেও রাজনৈতিক দলগুলো ময়দানে নেমে পড়েছে।

“হিন্দু হিন্দু ভাই ভাই ২০২৬-এ বিজেপি চাই ” বিজেপির এই ব্যানার ঘিরে ইতিমধ্যেই রাজনৈতিক তরজা শুরু হয়েছে। পিছিয়ে নেই তৃণমূল ও। পাল্টা “হিন্দু মুসলিম শিখ ইসাই, আমরা সবাই ভাই ভাই” তৃণমূল ও ব্যানার ঝুলিয়েছে।

২০২৬ এর বিধানসভা নির্বাচন যত এগিয়ে আসছে ততই ভোট কেন্দ্রীক ধর্মীয় ইস্যু মাথা চাড়া দিচ্ছে। আসন্ন ঈদ উপলক্ষে সংখ্যালঘু মানুষের সঙ্গে সৌজন্য বিনিময় করেন রাজ্যের মন্ত্রী বেচারাম মান্না। অনুষ্ঠান শেষে সাংবাদিকদের মুখোমুখি হয়ে বিজেপি কড়া সমালোচনা করেন তিনি ।

আরও পড়ুন: পেঁয়াজের উপর ২০ শতাংশ রফতানি শুল্ক তুলে নিল ভারত, লাভবান হবে বাংলাদেশ

মন্ত্রী বলেন, বিজেপি আরএসএস ধরে নিয়েছে রাজ্য থেকে মমতা বন্দ্যোপাধ্যায়কে সরানো যাবে না। তাই তারা দুটো পন্থা অবলম্বন করেছে।

এক ভোটার লিস্টে কারচুপির মাধ্যম, আর দ্বিতীয় হচ্ছে হিন্দু মুসলিম সাম্প্রদায়িক দাঙ্গার মাধ্যমে রাজ্যে একটা অশান্ত পরিবেশ তৈরি করে রাষ্ট্রপতি শাসন জারি করতে। তাই নির্বাচন যত কাছে আসছে রাজ্যের ক্ষমতার লোভে হিংস্র হয়ে উঠছে তারা। পাশাপাশি বিগত কয়েক বছর ধরে রাজ্যের উন্নয়নের টাকা আটকে দিচ্ছে বিজেপি।

বেচারাম মান্না আরও বলেন, তারা যে পন্থাই অবলম্বন করুক না কেন এ রাজ্যের মানুষ মমতা বন্দ্যোপাধ্যায়ের পাশে রয়েছে। অশান্তি তৈরি করলেও বাংলার মানুষ মমতা বন্দ্যোপাধ্যায়ের পাশে থাকবে। এবং চতুর্থ বারের জন্য এ রাজ্যের মুখ্যমন্ত্রী হবেন মমতা বন্দ্যোপাধ্যায়।।

মন্ত্রীর বক্তব্যকে কটাক্ষ করে সিঙ্গুর বিধানসভার বিজেপি কনভেনার মধুসূদন দাস জানিয়েছেন, মন্ত্রী মশাই কাকাতুয়ার মত দলের বক্তব্য বলছেন, ওনার কথার কোন ভিত্তি নেই। মুখ্যমন্ত্রীকে সুষ্ঠুভাবে ভোট করাতে বলুন যদি সুষ্ঠুভাবে ভোট হয় ভোট লুট না হয় তাহলে দুধকা দুধ, পানিকা পানি বোঝা যাবে।

তাছাড়া আমরা ফুরফুরা শরীফে গিয়ে নাটক করি না। তার অর্থ এই নয় আমরা তাদের ঘৃণা করি। যারা দেশকে ভালোবাসে এবং দেশকে এগিয়ে-নীতির নিয়ে যেতে চায় সেটা হিন্দু হোক বা মুসলিম , আমরা তাদের সঙ্গে আছি। আমরা বিভাজনের রাজনীতি করিনা কিন্তু যারা দেশদ্রোহী যাবে তার বিরুদ্ধে আমরা লড়াই করব। আগামী দিনের সুষ্ঠু নির্বাচন হলে তৃণমূলের কোন নাম ও নিশান থাকবে না।